Jum Ewropew tan-Numru ta’ Emerġenza

daqsminuri|Edelgard Huber von Gersdorff, ta’ 112-il sena, ġiet magħżula bħala patruna onorarja tal-kampanja ‘Ewropa Waħda – numru wieħed!’, biex jikber l-għarfien dwar in-numru Ewropew ta’ emerġenza 112.

Il-Jum Ewropew tan-Numru ta’ Emerġenza jitfakkar kull sena fil-11 ta’ Frar madwar l-Ewropa kollha. Il-jum ġie introdott mill-Unjoni Ewropea fl-1991 biex jippromwovi s-servizz u l-użu tajjeb tan-numru ta’ emerġenza li jista’ jintuża fl-Ewropa kollha.“Deċiżjoni tal-Kunsill tad-29 ta 'Lulju 1991 dwar l-introduzzjoni ta' numru wieħed ta 'sejħa għal emerġenza Ewropea”, Rilaxxat mill-Kunsill tal-Komunitajiet Ewropej, 29 ta'Lulju, 1991. 

 Sejħa ta’ emerġenza madwar l-Ewropa 

In-numru 112 jista’ jintuża fl-Istati Membri kollha f’każi ta’ emerġenza. Xi pajjiżi Ewropej għandhom numri oħra flimkien mal-112. Sa mis-sena 2008, is-servizz jista’ jintlaħaq minn kull linja fissa jew ċellulari tat-telefon madwar l-Unjoni Ewropea u huwa bla ħlas. Minħabba l-firxa wiesgħa ta’ għarfien tiegħu, in-numru 112 sar simbolu komuni ta’ għajnuna u appoġġ, imma wkoll tal-Unjoni Ewropea b’mod ġenerali.

 Oriġini 

Il-Parlament Ewropew, il-Kunsill tal-Unjoni Ewropea u l-Kummissjoni Ewropea, iffirmaw konvenzjoni fl-2009 biex kull sena jibda jitfakkar il-jum Ewropew tal-112. Dan il-jum hu maħsub biex ikattar l-għarfien mal-Ewropa kollha dwar l-użu u l-vantaġġi tan-numru Ewropew ta’ emerġenza. Il-jum tal-11 ta’ Frar intgħażel minħabba li d-data tirrifletti n-numru nnifsu – 11 u 2.Dikjarazzjoni Konġunta Tripartita li Twaqqaf "Jum 112 Ewropew", Stqarrija għall-istampa mill-Kunsill ta 'l-Ewropa, 10 ta'Frar, 2009. L-idea li jiġi ddedikat dan il-jum bdiet tiġi diskussa fl-2007 fil-Parlament Ewropew fil-kuntest tal-preparamenti għad-Dikjarazzjoni tal-Parlament Ewropew dwar in-numru Ewropew ta’ emerġenza 112.Dikjarazzjoni tal-Parlament Ewropew dwar in-numru Ewropew ta 'sejħa ta' emerġenza 112, Stqarrija għall-istampa mill-Parlament Ewropew, 25 ta'Settembru, 2007.
Il-ħtieġa li jikber l-għarfien tan-numru ta’ emerġenza Ewropew 112 ġiet ikkonfermata minn stħarriġ tal-Ewrobarometru 228 fi Frar 2008: bħala medja Ewropea, 22% biss ta’ dawk li ħadu sehem fl-istħarriġ kienu jafu li n-numru 112 jgħodd għall-Unjoni Ewropea kollha. F’Malta, kienu jafu bih 11% biss.Ewrobarometru Flash Nr. 228, In-Numru Ewropew ta ’Emerġenza 112, Sommarju, 11 ta'Frar, 2008, p. 12. Dan ġie kkonfermat fl-2009 (24% medja Ewropea, 17% f’Malta)Ewrobarometru Flash Nr. 262, In-Numru Ewropew ta ’Emerġenza 112, Sommarju, 11 ta'Frar, 2009, p. 11.  u fl-2010 (25% medja Ewropea, 19% f’Malta).Ewrobarometru Flash Nr. 285, In-Numru Ewropew ta ’Emerġenza 112, Rapport Analitiku, 11 ta'Frar, 2010, p. 29. 

 Ċelebrazzjoni 

Fl-Ewropa jittieħdu ħafna inizjattivi kull sena biex jitfakkar il-Jum Ewropew 112. Xi inizjattivi jittieħdu mill-politiċi u uffiċjali tal-gvern, oħrajn minn entitajiet ta’ salvataġġ u tal-protezzjoni ċivili, kif ukoll għaqdiet mhux governattivi. F’Malta, fis-sena 2020, il-korp tal-pulizija, l-armata u uffiċjali tal-protezzjoni ċivili organizzaw attività fi skola primarja dwar kif in-numru 112 jintuża b’mod responsabbli rapport dwar l-użu responsabbli tal-112, ippubblikat fil-11 ta'Frar 2020. . Attivitajiet simili ġew organizzati mal-Ewropa kollha, bħal pereżempju fi Brussell, fejn il-Manneken-Pis tlibbes kostum tal-112, jew fl-Estonja, b’kompetizzjoni għall-familji u tfal tal-kindergarten li fiha kellhom jiktbu ‘112’ fis-silġ u jibagħtu ritratt.

 Referenzi 

Kategorija:Unjoni Ewropea
Kategorija:Jiem internazzjonali